Behoort 'n mens ooit werklik êrens? | Netwerk24
Ma van Kraaifontein van kindertoelae beroof
'n Vrou van Northpine in Kraaifontein is Donderdag van haar kindertoelae beroof en met 'n vuurwapen oor die kop geslaan.
Boer ontbied hulp ná 2 skote in rug
'Ek is twee keer raak geskiet . . . reaksie op pad, asseblief.'
Soektog na vrou van Brakpan eindig tragies
Die soektog na 'n vrou van Brakpan het tragies geëindig toe dele van 'n ontbinde lyk Dinsdag naby die Vaal-vakansieoord by Villiers ontdek is.
Beamptes moet OP eerste stel, sê Div
Hy wil graag sien dat van die beamptes wat altyd met soveel energie vooraf stemme werf, dit om die regte redes doen, sê Peter de Villiers, die afrigter van die Oostelike Provinsie se rugbyspan.
Nienaber: 'Gatland weet hoe om teen Bokke te wen'
Die Bokke kan nie die toetsreeks teen die Britse en Ierse Leeus heeltemal verroes ingaan nie en daar word daarna gekyk om 'n toets of twee te reël.
Boishaai kies Compion op senter teen Grey
Compion von Ludwig, een van die groot angels in die agterlyn van die eerste rugbyspan van die Hoër Jongenskool Paarl, sal op binnesenter teen Grey Kollege diens doen.
Eskom: Nóg R11 m. se 'omkoopgeld' bevries
Die spesiale ondersoekeenheid het op nóg 'n senior Eskom-bestuurder toegeslaan en Vrydag 'n bankrekening met R11 miljoen daarin bevries.
Rand versterk tot onder R14,10 voor Moody's-besluit
Die rand het Vrydag tot onder R14,10 versterk teenoor die dollar nadat swakker as verwagte syfers oor werkskepping in April in Amerika uitgereik is.
Vergeet pandemie – begin tasse pak vir Phuket
Thailand is desperaat om internasionale reisigers te ontvang, al is hy gewikkel in 'n stryd om sy ergste vlaag van Covid-19-infeksies in bedwang te kry.
Koos Kombuis: Ode aan 'n skoonma op Moedersdag
Hoekom, as daar reeds 'n Moedersdag en 'n Vadersdag is, is daar nie 'n dag vir skoonouers of 'n dag spesifiek vir enkelouers nie? vra Koos Kombuis.
Woordeboek 'n liefdestaak wat al 95 jaar duur
Altesame 10 171. Reeds soveel bladsye beslaan die Woordeboek van die Afrikaanse Taal (WAT), wat op 6 en 7 Mei sy 95ste verjaardag met die verskyning van nog 'n boekdeel vier.
Die veteraan-joernalis en skrywer John Scott praat met Murray La Vita oor sy pelgrimstog waaroor hy pas 'n boek geskryf het.
Openbare kunstefees begin weer op 8 Mei in Kaap
Net vir hierdie een jaar is die titel van die jaarlikse openbare kunstefees Infecting the City in Kaapstad verander na (Un)Infecting the City.
November se bekroonde dansstuk in Kaapstad
Die Suid-Afrikaner Mthuthuzeli November bring die dansstuk 'Ingoma', waarmee hy die Laurence Olivier-prys in Londen gewen het, binnekort na Kaapstad.
Kies tussen romantiese komedie en riller vir fliekvermaak
Twee rolprente haal vandag die nasionale kringloop. 'n Romantiese komedie wat in Notting Hill afspeel en 'n riller met Angelina Jolie, wat te midde van 'n reusebrand in Montana afspeel.
Kraaifonteiners gee matrikulant sy droomafskeid
Hy is die naasoudste van sewe kinders en die eerste wat matriek sal behaal.
Plant nou lentebolle
Bolle is vreemde klein goedjies wat nie lyk of hulle enige belofte inhou nie.
Behoort 'n mens ooit werklik êrens?
Deur AJ Opperman 21 April 2021 09:00
Ontheemding en die vraag of 'n mens werklik êrens behoort, is onder die loep in die solostuk Rose.
Dit begin Vrydag in die Markteater in Newtown, Johannesburg.
Camilla Waldman vertolk die rol van dié bejaarde Joodse vrou wat oor haar ervarings gesels.
Sy is in 'n klein dorpie in Rusland gebore en het later in die krotbuurte van Warskou beland, maar ook op Miami in die VSA se strand.
Baie van hierdie gebeure kenmerk die geskiedenis van die 20ste eeu.
Camilla Waldman in 'Rose'. Foto: Brett Rubin
"Dis 'n marathon," sê Waldman oor dié stuk uit die pen van die Amerikaanse dramaturg Martin Sherman.
"Dit sal interessant wees om te sien hoe mense haar ervaar. Sy raak dinge kwyt waarvan mense waarskynlik nie sal hou nie, maar sy is snaaks en intelligent."
Malcolm Purkey is die regisseur.
Dit is in 1999 die eerste keer in Londen in die National Theatre deur Olympia Dukakis opgevoer.
Die Suid-Afrikaanse aktrise Annabel Linder het dit in 2001 in Theatre on the Square in Sandton opgevoer en 'n Vita-prys daarvoor gekry.
Volgens Waldman is die stuk deur Sherman se ouma geïnspireer.
"Die karakter is 'n kombinasie van baie waarhede. Sy is Joods en Russies, maar sy gee 'n stem aan baie mense. Ek dink haar soeke na identiteit sal ook vir Suid-Afrikaners 'n resonansie meebring. Sy praat met 'n Joodse gemeenskap, maar jy kom onder die indruk van hoe gebroke daardie identiteit is."
Rose vra of sy ooit êrens behoort het.
"En waar en wat is 'behoort'? Wat gebeur as jy met 'n sekere identiteit gebore is, maar jy vereenselwig jou meer met 'n ander?"
Rose was drie keer getroud en het ook 'n hippie-kêrel gehad.
"Tog was sy 'n buitestander. Haar geliefde broer het haar geleer om Russies en Jiddisj te lees, maar in haar tyd is vroue nie toegelaat om verder te studeer nie. Maar sy het 'n passie vir kennis opgedoen."
Sy het die Tweede Wêreldoorlog ervaar. Dit het uitgebreek toe sy in Warskou, Pole, gewoon het.
Hier het sy haar eerste man ontmoet.
"Sy het 'n onverklaarbare ding ervaar waarvan baie oorlewendes van die Joodse volksmoord praat: hoe jy een oomblik nog jou gewone gang gaan en as jy weer sien, word jy verplaas na 'n krotbuurt en jy woon saam met ander mense, met 'n muur rondom jou. Hoe gebeur dit? Hulle het in Warskou in 'n koffiewinkel koek geëet en in 'n oogwink het alles verander. Haar Warskou-ervaring is 'n omvangryke deel van haar verhaal. Sy het 'n diepe lyding in daardie tyd gehad."
Waldman hou van Rose en sy loof die "digte en ryk" teks.
"Rose het geen heilige koeie nie. Sy mag mense dalk met haar menings ontstel. Maar sy vra baie vrae en sy laat 'n mens dink."
• Rose word van Vrydag tot 16 Mei in die Barney Simon-teater in die Markteater opgevoer.
Dit het 'n ouderdomsbeperking van 12.
Vertonings is Dinsdae tot Saterdae om 19:00 en Sondae om 15:15. Kaartjies kos R90 tot R150. Bespreek by Webtickets.